wickkiey/tamil-wikipedia-chunked huggingface dataset:
# மலை வேம்பு

## தாவரவியல் பண்புகள்

மரத்தின் பட்டை கருங்கபில நிறமானது, பெரிய நீள்சதுர செதில்களாக உதிருபவை.
கிளைகள் & சிறிய நுனிக்கிளைகள் குறுக்குவெட்டுத் தோற்றத்தில் வளையமானது, உரோமங்களுடையது, முதிரும் போது உரோமங்கள் மறைந்து விடும். இலைகள் இருமுறை கிளைத்த சிறகுவடிவக்கூட்டிலை (பைபின்னேட்) அல்லது மூன்று முறை கிளைத்த சிறகு வடிவக்கூட்டிலை , ஒற்றைபடை_சிறகு வடிவக்கூட்டிலைகள், மாற்றுஅடுக்கமானவை, சுழல் போல் அமைந்தது, மத்தியகாம்பு குறுக்குவெட்டுத் தோற்றத்தில் வளையமானது, முதல் 30 செ.மீ. நீளமானது; சிற்றிலைக்காம்பு 0.3-1.2 செ.மீ.; பின்னே 3-8 ஜோடிகள்; ஒர் பின்னே 2-11 சிற்றிலைகள் உடையது, எதிரடுக்கமானவை, 4.5-9 x 2-4 செ.மீ., முட்டை வடிவானது-நீள்வட்ட வடிவானது, அலகின் நுனி அதிக்கூரியது, அலகின் தளம் ஆப்பு வடிவானது அல்லது அட்டனுவேட், சமமற்றது, அலகின் விளிம்பு பிறை போன்ற பற்களுடையது, கோரியேசியஸ், முதிரும் போது உரோமங்களற்றது; மைய நரம்பு மேற்புறத்தில் அலகின் பரப்பைவிட உயர்ந்து இருக்கும்; இரண்டாம் நிலை நரம்புகள் 10 ஜோடிகள், சீராக வளைந்தது; மூன்றாம் நிலை நரம்புகள் அகன்ற வலைப்பின்னல் போன்றவை.மஞ்சரி தண்டின் இலைக்கோணங்களில் காணப்படும் பூக்காம்பு, 12-20 செ.மீ. நீளமானது; மலர்கள் பச்சை-வெள்ளை நிறமானது. கனிகள் உள்ளோட்டுத்தசைகனி, முட்டைவடிவானது அல்லது நீள்வட்ட வடிவானது, நீள்வாக்கில் மேடுகளுடையது, சதைப்பற்றானது, மஞ்சள் நிறமானவை; விதைகள் 1-6.
# மலை வேம்பு

## காலநிலை மற்றும் மண்

பசுமைமாறாக் காடுகளாகக் காணப்படும் மலை வேம்பு வடிகால் வசதி கொண்ட அனைத்து நிலங்களுக்கும் ஏற்றது. குறிப்பாக கடல் மட்டத்திலிருந்து 1000 மீ. உயரம் வரையான மலைகளில் காணப்படுபவை.
# மலை வேம்பு

## வகைகள்

மலைவேம்பில் 2 வகை உள்ளன. மீலியா டூபியா என்ற தாவரவியல் பெயர் கொண்ட மலைவேம்பு பயிர் செய்ய ஏற்றது. துலுக்க வேம்பு என்று அழைக்கப்படும் இன்னொருவகை வேம்பு நிறைய கிளைகளுடன் தரமற்ற மரமாக வளரக் கூடியது. இது பயிர் செய்த சில மாதங்கள் கழித்தே தெரியவரும்.
# மலை வேம்பு

## வேறு மொழிப் பெயர்கள்

- மலையாளப் பெயர்: அரையவேப்பு, மலவேப்பு, வல்லியவேப்பு, காட்டுவேப்பு
- கன்னடப் பெயர்: பேட்டா பேவு, ஹப்-பேவு
# மலை வேம்பு

## காணப்படும் இடம்

இந்தியா, இலங்கை, மலேசியா முதல் ஆஸ்திரேலியா
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 3

## குறும்பன் தொடக்க திகதி: (10:36 இந்திய நேரம்) ஓட்டு: (9|0|0)

குறும்பன் தொடர்ந்து பங்களிப்பதுடன் தமிழ் விக்கிப்பீடியாவின் ஒட்டுமொத்த வளர்ச்சியில், ஒழுங்கமைப்பில் ஆர்வமும் கொண்டிருக்கிறார். அவருக்கு நிருவாக அணுக்கம் வழங்கினால் அவரது பணியை இன்னும் சிறப்பாகவும் இலகுவாகவும் செய்ய உதவும். குறும்பனை நிருவாகியாக்கப் பரிந்துரைக்கிறேன்.  
தமிழ் விக்கிப்பீடியாவுக்கு என்னை நிருவாகியாக பரிந்துரைத்திருப்பது கண்டு மகிழ்கிறேன். நிருவாகியானால் என்னால் முடிந்த அளவு சிறப்பாக செயல்படுவேன் என உறுதி கூறுகிறேன். --குறும்பன் 16:47, 27 மார்ச் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 3

## குறும்பன் தொடக்க திகதி: (10:36 இந்திய நேரம்) ஓட்டு: (9|0|0)

#### ஆதரவு

- --ரவி 05:09, 27 மார்ச் 2009 (UTC)
- --Kanags <sup>\பேச்சு</sup> 07:39, 27 மார்ச் 2009 (UTC)
- --உமாபதி <sup>\பேச்சு</sup> 13:24, 27 மார்ச் 2009 (UTC)
- --சிவக்குமார் <sup>\பேச்சு</sup> 17:53, 27 மார்ச் 2009 (UTC)
- --மயூரநாதன் 18:12, 27 மார்ச் 2009 (UTC)
- --செல்வா 23:24, 27 மார்ச் 2009 (UTC)
- --Natkeeran 00:25, 28 மார்ச் 2009 (UTC)
- --கார்த்திக் 10:33, 28 மார்ச் 2009 (UTC)
- சுந்தர் <sup>\பேச்சு</sup> 06:04, 2 ஏப்ரல் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 3

## குறும்பன் தொடக்க திகதி: (10:36 இந்திய நேரம்) ஓட்டு: (9|0|0)

#### வாழ்த்துகள்

வாக்கெடுப்பு நிறைவடைந்தது. குறும்பனுக்கு நிருவாக அணுக்கத்தைச் செயற்படுத்தி உள்ளேன். குறும்பனின் பங்களிப்புகள் மென்மேலும் சிறக்க என் வாழ்த்துகளைத் தெரிவித்துக் கொள்கிறேன்--ரவி 08:05, 4 ஏப்ரல் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 3

## கார்த்திக் தொடக்க திகதி: (06:03:09) ஓட்டு: (9|0|0)

பயனர் கார்த்திக் 10 மாதங்களுக்கு மேலாக நல்ல, பண்பான முறையில் தமிழ் விக்கிப்பீடியாவில் பங்களித்து வருகிறார். தமிழ் விக்கிப்பீடியாவில் 15 மேற்பட்ட எளிமையான விரிவான ஆழமான உயிரியல் கட்டுரைகளை எழுதியுள்ளார். உயிரியல் துறை அறிவும், சிறந்த தமிழ் எழுத்தாற்றலும் மிக்கவர். மார்ச்சு 21, 2009 பெங்களூர் இந்திய அறிவியல் நிறுவனம் தமிழ் விக்கிப்பீடியா பட்டறையின் முதன்மை ஒழுங்கமைப்பாளர். இது மட்டுமல்லாமல் தமிழ் விக்கிப்பீடியாவை வேறு பல தளங்களில் அறிமுகப்படுத்த தொலைபேசி, மின்னஞ்சல் என பல வகைகளில் செயற்பட்டு வருகிறார். பண்பும் அறிவும் செயலும் நிறம்பிய இவரை தமிழ் விக்கிப்பீடியா நிர்வாகியாக கொள்வது அதன் வளர்ச்சிக்கும், நம்பிக்கைத் தன்மைக்கும் மிகவும் உதவும். --Natkeeran 13:55, 6 மார்ச் 2009 (UTC)  
:: குறிப்பு:
::Thanks for giving such as wonderful oppurtunity to be admin in tamil wiki. I accept this with great honour. Currently I am at my native home. In my mobile i can check only e mail. Wiki pages loading will take hours together. I can check wiki pages only after 15th march. Regards Karthick.  
என்னை முன்மொழிந்தமைக்கு நன்றி. இதை ஏற்றுக் கொள்கின்றேன்--கார்த்திக் 03:55, 26 மார்ச் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 3

## கார்த்திக் தொடக்க திகதி: (06:03:09) ஓட்டு: (9|0|0)

#### ஆதரவு

- --ரவி 14:09, 6 மார்ச் 2009 (UTC)
- --சிவக்குமார் <sup>\பேச்சு</sup> 14:24, 6 மார்ச் 2009 (UTC)
- --செல்வா 14:51, 6 மார்ச் 2009 (UTC)
- --சுந்தர் <sup>\பேச்சு</sup> 17:56, 6 மார்ச் 2009 (UTC)
- --Kanags <sup>\பேச்சு</sup> 20:39, 6 மார்ச் 2009 (UTC)
- --உமாபதி <sup>\பேச்சு</sup> 01:16, 9 மார்ச் 2009 (UTC)
- --மயூரநாதன் 01:28, 9 மார்ச் 2009 (UTC)
- --கோபி 04:19, 26 மார்ச் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 3

## கார்த்திக் தொடக்க திகதி: (06:03:09) ஓட்டு: (9|0|0)

#### கேள்விகள்

1. ஒருவேளை உங்கள் நண்பரொருவர் ஆய்வு செய்து **இன்னும் தகவல்களை வெளியிடாத** ஒரு தவளையினத்தைப் பற்றி பெயர் அறிவிக்காத ஒரு நபர் பிழையான ஒரு தகவலை முன்வைக்கிறார் என்று எடுத்துக் கொள்வோம். நீங்கள் நீக்கவும் அவர் மறுபடியும் சேர்க்கவுமாக இருந்தால் என்ன செய்வீர்கள்?
1. :சர்வதேச விலங்கு மற்றும் தாவர பெயரிடும் மரபுகளின்படி தகவல் வெளியிடாத உயிரினத்தின் பெயரை பொது இடங்களில் குறிப்பது ஏற்றுக்கொள்ளப்படமாட்டாது. மேலும் வெளியிடாத உயிரினத்தின் பெயரில் **நம்பகத்தன்மை** இல்லை. ஆதலால் பெயர் அறிவிக்காத நான் நீக்கியதை மறுபடியும் சேர்ப்பதால, அவர் சேர்த்த பெயரை அடுத்து அவ்வுயிரினத்தின் பெயர் குறித்தை சர்ச்சைகளை தக்க சான்றுடன் ஒரு குறிப்பு ஒன்றை இடுவேன்.--கார்த்திக் 07:03, 16 மார்ச் 2009 (UTC)  
1. *அடுத்த கேள்வி இங்கே*
# நோய்க்காரணி

**நோய்க்காரணி** (Pathogen) அல்லது **தொற்றுநோய்க்காரணி** அல்லது **கிருமி** எனப்படுவது, வேறொரு உயிரினத்தின் உள்ளே சென்று, அங்கே வாழ்ந்து, அவ்வுயிரினத்தின் சாதாரண இயக்கத்தை பாதிக்கவல்ல, அல்லது மாற்றவல்ல, அல்லது உபாதைகளைத் தோற்றுவிக்கவல்ல ஒரு உயிரியல் காரணியாகும். ஒரு நோய்க்காரணியானது பல்வேறுபட்ட வழிமுறைகளில் தான் வாழும் விருந்துவழங்கி அல்லது ஓம்புயிரின் அல்லது விருந்து வழங்கியின் (host) உள்ளே சென்று, தன்னை நிலைநிறுத்திக் கொள்ள முயற்சிக்கும்.  
பொதுவான பல நோய்க்காரணிகளுக்கு எதிராக இயற்கையாகவே இயங்கி தம்மை பாதுகாத்துக் கொள்வதற்காக, உடலில் பலவகையான பாதுகாப்பு தொழில் முறைகள் காணப்படும். மனித உடலில் இருக்கும் நோய் எதிர்ப்பாற்றல் முறைமை (immune system), மற்றும் உடலிற்கு ஊறுவிளைவிக்கும் நோய்க்காரணிகளுக்கு எதிராக தொழிற்படவல்ல, சாதாரணமாக உடலில் காணப்படும் தாவரவளம் (normal flora) போன்றன பாதுகாப்பை ஏற்படுத்தவல்லன. ஆனாலும், இப்பாதுகாப்பையும் மீறி, வீரியமுள்ள நோய்க்காரணிகள் நோய்களை ஏற்படுத்தும் தன்மையைக் கொண்டிருக்கையில், நோய் உண்டாதல் தவிர்க்க முடியாமல் போகின்றது. நோய் எதிர்ப்பாற்றல் முறைமையும், உடலுக்கு உபயோகமான பாக்டீரியாக்களும் ஏதோ ஒரு வகையில் பாதிப்புக்கு உள்ளாகும்போது, இந்த நோய்க்காரணிகளுக்கு அந்நிலமை சாதகமாக மாறி, அவை தமது ஓம்புயிரில் உட்சென்று, பல்கிப் பெருகி, நோயை ஏற்படுத்த முடிகின்றது. எய்ட்சு அல்லது நோயெதிர்ப்பாற்றல் குறைபாட்டு நோயை ஏற்படுத்தும் எச்.ஐ.வீ (HIV) வைரசினால், அல்லது, வேறு உடலூறு விளைவிக்கும் கிருமிக்கெதிராக பாவிக்கப்படும் கிருமியெதிர்ப்பிகள் அல்லது நுண்ணியிர்கொல்லிகள் சாதாரண உடலுக்கு நன்மைபயக்கும் பாக்டீரியாக்களையும் கொல்வதனால் இந்நிலை தோன்றலாம்.  
உயிராபத்தில்லாத சாதாரண நோய்களை தரும் நோய்க்காரணிகள் (உ.ம்: சாதாரண தடிமலை (common cold) ஏற்படுத்தும் வைரசு) முதல்,
உலகளவில் அதி வேகமாக பரவி, மக்கள் சனத்தொகையில் கணிசமான அளவு இறப்பை ஏற்படுத்தும் அபாயமான நோய்க்காரணிகள் வரை நமது சூழலில் காணப்படுகின்றன. தற்கால சூழலில், எச்.ஐ.வீ (HIV) வைரசானது, உலகளவில் பல மில்லியன் மக்களில் தொற்றை ஏற்படுத்தி, எய்ட்சு நோயை உருவாக்கி, இன்ஃபுளுவென்சா வைரசுடன் சேர்ந்து, மக்கள் இறப்புக்கு காரணமாகும், அபாயகரமான ஒரு நோய்க்காரணியாகும்.  
தடுப்பூசி (vaccination), கிருமியெதிர்ப்பி (antibiotics), பங்கசு எதிர்ப்பி அல்லது பூஞ்சையெதிர்ப்பி (fungicides) பாவனைகளால், மருத்துவ முன்னேற்றமானது பல நோய்க்காரணிகளின் தொற்றையும், அவற்றால் உருவாகும் நோய்களையும் கட்டுப்பாட்டுக்குள் கொண்டு வந்திருந்த போதிலும், மேலும் புதிய நோய்க்காரணிகளின் அறிமுகத்தாலும், ஏற்கனவே காணப்படும் நோய்க்காரணிகளில் ஏற்படும் தெரிவான மாற்றங்களால், அவை மருந்துகளுக்கெதிரான எதிர்ப்புத் தன்மையைக் காட்டும் புதிய வகைகளை உருவாக்கிக் கொள்வதாலும், நோய்க்காரணிகளால் மனித இனத்திற்கு இருக்கும் ஆபத்து தொடர்ந்து கொண்டே இருக்கின்றது. நல்ல உணவுப் பழக்க வழக்கத்தை கொண்டிருத்தல், தகுந்த உடல் சுகாதாரம் பேணல், நல்ல குடிநீர்ப் பாவனை போன்ற சில செயற்பாடுகளால் நோய்க்காரணிகளின் தாக்கத்தை ஓரளவு குறைத்து வைத்திருக்க முடியும்.
# நோய்க்காரணி

## வகைகள்

நோய்க்காரணிகளின் உருவ அமைப்பு, மற்றும் அவை தாம் வாழும் ஓம்புயிரில் ஏற்படுத்தும் தாக்கம் என்பவற்றைக் கொண்டு நோய்க்காரணிகள் வகைப்படுத்தப்படலாம்.
# நோய்க்காரணி

## வகைகள்

### வைரசு

யால் எடுக்கப்பட்ட இன்ஃப்ளுவென்சா தீநுண்மத்தின் 1918 influenza |alt=An electron micrograph of the virus that caused Spanish influenza]]
தீநுண்மத்தின் புரத உறையினால் மூடப்பட்ட டீ.என்.ஏ (DNA) அல்லது ஆர்.என்.ஏ (RNA) மூலக்க்கூறுகளைக் கொண்ட, தாம் வாழும் உயிரினத்தின் உடலினுள் மட்டுமே பல்கிப் பெருகும் தன்மை கொண்ட உயிரினமாகும். பொதுவாக இவை 20-300&nbsp;nm நீளமுள்ள உயிரினங்களாகும்.
Adenoviridae, Picornaviridae, Herpesviridae, Hepadnaviridae, Flaviviridae, Retroviridae, Orthomyxoviridae, Paramyxoviridae, Papovaviridae, Rhabdoviridae, Togaviridae குடும்ப உறுப்பினர்களாகிய வைரசுக்களே பொதுவான நோயுருவாக்கும் வைரசுக்களாக இருக்கின்றன. இவை உருவாக்கும் குறிப்பிடும்படியான தொற்றுநோய்கள் பெரியம்மை (smallpox), சின்னம்மை அல்லது கொப்பளிப்பான் (chickenpox), தட்டம்மை அல்லது சின்னமுத்து (measles), கூவைக்கட்டு (mumps) போன்றன. அபாயகரமான நோயான எய்ட்சு நோய்க்காரணி, பல்வேறு வகையான இன்ஃபுளுவென்சா காய்ச்சலைத் தரும் நோய்க்காரணிகளும் வைரசுக்களே ஆகும்.
# நோய்க்காரணி

## வகைகள்

### பாக்டீரியா

பாக்டீரியாக்கள் கருமென்சவ்வற்ற கருவைக் கொண்ட, எளிய கல அமைப்பையுடைய நுண்ணியிர்கள் ஆகும். பொதுவாக 1-5&nbsp;µm நீளமுடையவை.
bacteria, *M. leprae* appear red when a Ziehl-Neelsen stain is used.]]
அதிகமான பாக்டீரியாக்கள் நோயிருவாக்காதவையாகவும், ஆபத்தற்றவையாகவும், நன்மை பயப்பனவாகவும் இருந்தபோதிலும், சில பாக்டீரியாக்கள் நோய்க்காரணிகளாகத் தொழிற்பட்டு தொற்றுநோயை ஏற்படுத்துகின்றன. உலகில் மிகவும் பொதுவானதும், அதிகளவில் காணப்படுவதுமான பாக்டீரியவால் உருவாகும் நோய் காசநோய் ஆகும். இந்நோயானது, *Mycobacterium tuberculosis* என்னும் பாக்டீரியாவினால் ஏற்படும் தொற்றுநோய் ஆகும். Streptococcus, Pseudomonas போன்ற பாக்டீரியாக்களால், நுரையீரல் அழற்சி அல்லது நியூமோனியா (Pneumonia) வும், Shigella, Campylobacter, Salmonella போன்ற பாக்டீரியாக்களால் சில உணவிலிருந்து உருவாகும் தொற்றுநோய்களும் வருகின்றன. இவை தவிர, ஏர்ப்புநோய் (tetanus), தொழுநோய் (leprosy), தைபொய்ட் காய்ச்சல் (typhoid fever), குக்கல் (diphtheria), சிபிலிசு (syphilis) எனப்படும் பாலியல் நோய் போன்றனவும் பாக்டீரியாக்களால் ஏற்படும் தொற்றுநோய்கள் ஆகும். பாக்டீரியாவினால் ஏற்படும் தொற்றுநோய்களை கட்டுப்படுத்த கிருமியெதிர்ப்பிகள் அல்லது நுண்ணுயிர்கொல்லிகள் பாவிக்கப்படுகின்றன. ஆனாலும் அவற்றிற்கெதிராக புதிய வகை பக்டீரியாக்கள் உருவாவது பெரும் பிரச்சனையை தருகிறது (உ.ம்: காசநோய்க்கு பாவிக்கப்படும் மருந்துகளை எதிர்க்கும் தன்மை கொண்ட (Multi Drug Resistance) M.tuberculosis வகை தோன்றியிருப்பதால் காசநோய்க் கட்டுப்பாடு போதியளவில் செயற்படுத்த முடியாமல் உள்ளது.
# நோய்க்காரணி

## வகைகள்

### பூஞ்சை

பொதுவாக பூஞ்சைகள் விதைகளைக் (spores) கொண்டிருக்கும். அவ்விதைகளின் நீளம் பொதுவாக 1-40&nbsp;µm ஆக இருக்கும்.
பூஞ்சை அல்லது பங்கசு தொற்றுநோய்கள் பொதுவாக நோய் எதிர்ப்பாற்றல் முறைமையானது மிகவும் தளர்ந்த நிலமையில் இருக்கும்போதே ஏற்படுகின்றன. பூஞ்சையின் உயிரணுக்கள் அல்லது கலங்கள், தாம் வாழும் ஓம்புயிரின் உயிரணுக்களை ஒத்திருப்பதால், அவற்றின் உயிரணுக்களை அழிக்க கிருமியெதிர்ப்பிகளைப் பாவிக்க முடியாது. பூஞ்சையெதிர்ப்பி பாவிக்கப்படலாம்.
# நோய்க்காரணி

## வகைகள்

### Prions

நியூக்கிளிக் அமிலங்களைக் கொண்டிராத தொற்றுநோய்க்காரணிகள் Prions என அழைக்கப்படும். Prion தொற்றினால் ஏற்படும், புரதமூலக் கூறுகளின் தொழிற்பாட்டுக் குறைவே நோய்க்கு காரணமாகின்றது. இவ்வகை நோய்களாவன scrapie, bovine spongiform encephalopathy (mad cow disease), Creutzfeldt–Jakob disease .
# நோய்க்காரணி

## வகைகள்

### புரோட்டோசோவா

shows a malaria sporozoite migrating through the midgut epithelia.]]
புரோட்டோசோவா தொகுதியைச் சேர்ந்த, பிளாஸ்மோடியம் (Plasmodium) என்னும் பேரினப் பிரிவிலடங்கும் உயிரினமானது மலேரியா தொற்றுநோயை மனிதரில் உருவாக்குகிறது. அனோபிலசு வகையைச் சார்ந்த பெண் நுளம்புகளே இந்த பிளாஸ்மோடியம் உயிரினத்தை ஒருவரிலிருந்து, இன்னொருவருக்கு காவிச் செல்கின்றது. இந் நோய்க்காவியை அழிப்பதன் மூலம் அல்லது கட்டுப்படுத்துவதன் மூலம் நோய்ப்பரவலைத் தடுக்க முடியும். இந்நோய்க்கெதிராக, தடுப்பு மருந்துகள் பாவனையும் நடைமுறையில் உள்ளது.
# நோய்க்காரணி

## வகைகள்

### பல்கல விலங்கு ஒட்டுண்ணிகள்

வின் வாழ்க்கை வட்டம்]]  
பல ஒட்டுண்ணிப் புழுக்கள் இவ்வகையான நோய்க்காரணிகளாக இருக்கின்றன. வட்டப்புழு (roundworm), நாடாப்புழு (tapeworm), கொக்கிப்புழு (hookworm) போன்றன அவற்றில் சில.
தொற்றுக்குட்பட்ட உயிரினத்தின் கழிவுகளால் அசுத்தப்படுத்தப்பட்ட மண்ணிலிருந்து, வெறும் காலுடன் நடந்து செல்லும் ஒருவருக்கு அல்லது அசுத்தப்படுத்தப்பட்ட நீரிலிருந்து நீந்தும் ஒருவருக்கு கொக்கிப்புழு தொற்றலாம். தொற்றும் புழுவானது ஒரு சில வினாடிகளிலேயே தோலினூடாக உடலினுள் சென்று, பின்னர் நுரையீரலுக்கு கடத்தப்படும். பின்னர் அங்கிருந்து இருமும்போது வெளிநோக்கி வந்து மீண்டும் விழுங்கப்படுவதால், உணவுக்கால்வாய் தொகுதியினுள் பிரவேசித்து, குடலை அடைந்து, அங்கு இனப்பெருக்கம் செய்து வாழ்ந்தபடியே, தான் வாழும் ஓம்புயிருக்கு ஊறு விளைவிக்கும். அவை இடும் முட்டைகள் மீண்டும் தொற்றுக்குட்பட்டிருக்கும் உயிரினத்தின் கழிவுடன் வெளியேற்றப்பட்டு தன் வாழ்க்கை வட்டத்தை தொடரும்.
நாடாப்புழு, வட்டப்புழு போன்றவற்றின் முட்டைகள் அல்லது குடம்பி நிலைகள் பச்சையாக உண்ணப்படும் அல்லது சரியாக சமைக்காமல் உண்ணப்படும் பன்றி இறைச்சி, சில கடல் உணவு வகைகளின் மூலம் புதிய உயிரினக்களின் உணவுக்கால்வாய்த் தொகுதியூடாக உள்ளே சென்று குடல் பகுதியில் தன் வாழ்க்கையைத் தொடர்ந்தபடி, தொற்றுக்குட்பட்ட உயிரினத்திற்கு ஊறு விளைவிக்கும்.
# நோய்க்காரணி

## பரவல்

நோய்க்காரணிகளின் பரவல் உணவு, நீர், காற்று, தொடுகை, பாலியல் தொழிற்பாடுகள் மற்றும் நோய்க்காவிகள் மூலமாக நடைபெறுகின்றது.
கழிவுநீர்க் கால்வாய்கள் சரியான முறையில் ஒழுங்கமைக்கப்படாமையால், அல்லது அவற்றில் ஏற்படும் சேதங்களால் அவை நன்னீரில் கலப்பதாலோ, பயிர் நிலங்களில் சென்றடைந்து நமது உணவுகளுடன் சேர்வதனாலோ அசுத்தமடையும் உணவு, நீர் போன்றவற்றால், நோய்க்காரணிகள் பரவலாம்.
காற்றுத் துணிக்கைகளை ஒருவர் இருமும்போதோ, தும்மும்போதோ வெளியேற்றும்போது, அவற்றுடன் வெளியேறும் நோய்க்காரணி காற்றில் கலந்து மற்றவருக்கு தொற்றை ஏற்படுத்தலாம். இவ்வகை தொற்று பொதுவாக சுவாசத் தொகுதி தொடர்பான நோய்களை உருவாக்கும்.
# பன்மொழித் தமிழ் மொழியியல் மாநாடு

**பன்மொழி தமிழ் மொழியியல் மாநாடு** 2009 அக்டோபர் 23-24 ம் நாடுகளில் மலேசியாவில் கோலம்பூரில் மலேயா பல்கலைக்கழகத்திலால் நடத்தப்பட்டது.
# பன்மொழித் தமிழ் மொழியியல் மாநாடு

## முதன்மை உரைகளின் கருப்பொருள்கள்

- பன்மொழிச் சூழலில் தமிழ் கற்றல் கற்றிபித்தல்
- பன்மொழிச் சூழலில் தகவல் ஊடகங்களில் தமிழ்
- பன்மொழிச் சூழலில் மக்களின் மனப்பாங்கும் மொழிப் பயன்பாடும்
- தகவல் தொடர்பு தொழில்நுட்பத்தில் தமிழ்
- பன்மொழி சூழலிம் மொழித் திட்டமிடல்
# எட்டாம் தமிழ் இணைய மாநாடு

**தமிழ் இணைய மாநாடு 2009** இல் யேர்மனியில் 23ம் தேதி முதல் 25ம் தேதி வரை நடைபெற்றது. இது உலகத் தமிழ்த் தகவல் தொழில்நுட்ப மன்றமும், கோலென் பல்கலைக்கழகத்தின் இந்தியயியல் மற்றும் தமிழ் ஆய்வு மையமும் (Insitute of Indology and Tamil Studies, University of Cologne) இணைந்து இந்த மாநாட்டை ஏற்பாடு செய்தன. இங்கு பல தலைப்புகளில் ஆய்வுக் கட்டுரைகள் வாசிக்கப்பட்டன. இவற்றில் பெரும்பான்மை ஆங்கிலத்தில் மட்டும் அமைந்திருந்தது இங்கு குறிப்பிடத்தக்கது.
# எட்டாம் தமிழ் இணைய மாநாடு

## ஆய்வுக்கட்டுரைப் பிரிவுகள்

- கணினி உதவியுடன் தமிழை கற்றலும், கற்பித்தலும் - Computer Assisted Learning and Teaching of Tamil
- புலத் தமிழர்கள், தமிழ் மொழியை இரண்டாம் மொழியாக கற்பித்தலும், தொழில்நுட்பத்தின் தாக்கமும் - Tamil Diaspora, Teaching Tamil as a second-language and impact of Technology
- தமிழ் வலைவாசல்: வலைப்பதிவு, வலைப்பதிவுத் திரட்டி, விக்கிப்பீடியா - Tamil Portal: Blogger, Aggregator, Wikipedia etc.
- தமிழ் தன்மொழியாக்கம், தமிழ் தட்டச்சு, கட்டற்ற திறமூல மென்பொருட்கள் - Tamil localization, Tamil keyboard, open-source software etc.
- இயற்கை மொழி முறையாக்கம், ஒளி எழுத்துணரி , தகவல் மீட்டெப்பு, செயற்கை அறிவாண்மை - Natural Language Processing: OCR, Information Retrieval, Artificial Intelligence etc.
- கைக்கருவிகளில் தமிழ், நகர்பேசி, சிறப்புத் தேவைகள் உடையோருக்குத் தமிழ் - Tamil in handheld, mobile phones, Tamil for special needs
- மின்பதிப்பின் ஒருங்கிணைப்பு, களஞ்சியம், தேடு பொறிகள் - Preparation E-Texts, Corpora, Search Engines
- கணிமை மொழியியல் - Computational Linguistics
- இயற்கை மொழி முறையாக்கம்: - உருபனியல் அடையாளம்காட்டிகள் - Natural Language Processing: Morphological Tagger
- தமிழ் கலைச்சொற் தரவுத்தளம் - Database of Tamil technical terms and glossaries
- இணையத் தமிழ் இலக்கியத் தரவுத்தளம், தமிழ் அகராதிகள், தேடு பொறிகள் - Online Database of Tamil literature, Tamil Dictionaries and Search Engines
# எட்டாம் தமிழ் இணைய மாநாடு

## விமர்சனங்கள்

2009 தமிழ் இணைய மாநாடு பற்றி கடுமையான பல விமர்சனங்கள் முன்வைக்கப்பட்டன. மாநாடும், ஆய்வுக் கட்டுரைகளும், மாநாட்டு வலைத்தளமும் பெரும்பாலும் ஆங்கிலத்தில் அமைந்தது மாநாட்டின் இலக்குக்கு நேர் எதிர்மாறானது என்று கூறப்பட்டது.  
மாநாடு எடுத்த பரிந்துரைகள் ஆகிய "இதழ் பிரசுரிப்பது, சென்னையில் செயலகம் நடத்துவது, விருது அளிப்பது" என எல்லாம் அரச தயவில் நடத்த வேண்டும் என்று எதிர்பாப்பது, தமிழ் இணைய மாநாடு அரசியல்வாதிகளின் ஆதிக்கத்துக்கு உட்படும் என்று விமர்சிக்கப்பட்டது.
# மலேசியாவில் தமிழில் கல்வி

மலேசியாவில் 2020-ஆம் ஆண்டு புள்ளிவிவரங்களின்படி 2,019,600 மலேசிய இந்தியர் வாழ்கின்றனர். அதாவது 6.8 விழுக்காட்டினர். இருப்பினும் ஒவ்வோர் ஆண்டும் இந்த எண்ணிக்கை விகிதம் குறைந்து வருகிறது. இவர்களில் பெரும்பான்மை மக்களின் அடிப்படைக் கல்வி மொழியாகத் தமிழ் மொழியே இன்று வரை இருந்து வருகிறது.  
உலகில் தமிழைக் கல்வி மொழியாக வழங்கும் மூன்று நாடுகளில் மலேசியாவும் ஒன்றாகும்., மற்றவை இந்தியா, இலங்கை.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

மலேசியாவில் தமிழ்க்கல்வி வரலாறு 19 நூற்றாண்டில் தொடங்கியது. தமிழ்நாட்டிலிருந்து மலாயாவுக்கு தமிழர்கள் ஒப்பந்த கூலிகளாக ஆங்கிலேயர்களால் கொண்டுவரப்பட்டனர்.  
மலாயாவுக்கு கொண்டு வரப்பட்ட பல்லாயிரக்கணக்கான தமிழர்கள் இரப்பர் தோட்டங்களில் குடியமர்த்தப்பட்டனர். அக்காலகட்டத்தில் 1816-ஆம் ஆண்டில் பினாங்கு மாநிலத்தில் ‘ரெவரண்ட் ஹாட்சிங்ஸ் *(Rev.Hutcings)* என்பவரின் முயற்சியால் பினாங்கு பொதுப்பள்ளி *(Penang Free School)* தோற்றுவிக்கப்பட்டது.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

### செந்தூல் ஆங்லோ தமிழ்ப்பள்ளி

பினாங்கு பொதுப் பள்ளியில் 21.10.1816-இல் தமிழ்வகுப்பு ஒன்று முதன் முதலாக தொடங்கப்பட்டது. இதுவே மலேசிய நாட்டின் தமிழ்க்கல்வி வளர்ச்சிக்கு அடித்தளமாக அமைந்தது.  
இதனைத் தொடர்ந்து 1834-இல் சிங்கப்பூரில் மற்றும் ஒரு தமிழ் வகுப்பு தொடங்கப்பட்டது. 1895-ஆம் ஆண்டு கோலாலம்பூரில் செந்தூல் எனும் இடத்தில் ஆங்லோ தமிழ்ப்பள்ளி நிறுவப்பட்டது. பின் அது மெதடிஸ் ஆண்கள் பள்ளியாக மாற்றம் கண்டது.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

### லோரோங் ஜாவா தமிழ்ப்பள்ளி

1898-ஆம் ஆண்டு லோரோங் ஜாவா தமிழ்ப்பள்ளி தொடங்கப்பட்டது. 1900-ஆம் ஆண்டு ஆங்கிலேயர்கள் ஆட்சியில் பேராக் மாநிலத்தில் பாகன் செராய் அரசினர் தமிழ்ப்பள்ளி தொடங்கப்பட்டது.  
ஆங்கிலேயர்கள் பல்வகை தாய்மொழிக் கல்வியை விரும்பவில்லை. குடியேற்றக்காரர்களின் பிள்ளைகள் குறைந்த எண்ணிக்கையில் இருப்பதால் அவர்களுக்கென தனிப்பள்ளிகள் தேவை இல்லை என ஆங்கிலேயர்கள் கருதினர்.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

### திண்ணைப்பள்ளி

1912-ஆம் ஆண்டில் ஆங்கிலேயர்களால் அமல்படுத்தப்பட்ட தொழிலாளர் சட்டமானது *(Labour Ordinance)* தமிழ்ப் பள்ளிகளின் கட்டாய வளர்ச்சிக்கு அடிப்படையாக விளங்கியது. 7 முதல் 14 வயதில் 10 மாணவர்கள் இருந்தால் ஒவ்வொரு தோட்டத்திலும் தனித்தனி பள்ளிகள் அமைக்கப்பட்டன. இதன் விளைவு 1920-ஆம் ஆண்டில் 122 தமிழ்ப்பள்ளிகள் உருவாகின.  
இதனைத் தொடர்ந்து இரப்பர் தோட்டங்கள் அதிகரிக்க தொடங்கின. இக்காலக் கட்டத்தில் திண்ணைப்பள்ளி அமைப்பில் தோட்டங்கள் தோறும் தமிழ்ப்பள்ளிகள் உருவாகின. தோட்டத் தொழிலாளர்களின் பிள்ளைகள் கல்வி கற்பதற்காக ஏற்படுத்தப்பட்ட இவ்வகைப் பள்ளிகள் வீடுகளிலும்; சில பொது இடங்களிலும் செயல்பட்டன.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

### 527 தமிழ்ப்பள்ளிகள்

அன்றைய நாளில் நான்கு வகையான தமிழ்ப்பள்ளிகள் செயல்பட்டன.  
- தோட்டப்புறப் பள்ளிகள்
- அரசுப் பள்ளிகள்
- சமய இயக்கப் பள்ளிகள்
- தனியார் பள்ளிகள்  
1957-ஆம் ஆண்டுத் தொடக்கம் தோட்டங்கள் தோறும் அதிகமான தமிழ்ப்பள்ளிகள் படப்படியாக வளரத் தொடங்கி, இன்று 527 தமிழ்ப்பள்ளிகள் நாட்டிலே இயங்கி வருகின்றன.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

### இடைநிலைப் பள்ளிகளில் தமிழ்மொழி

இடைநிலைப் பள்ளிகளில் புதுமுக வகுப்பு தொடங்கி படிவம் ஐந்து வரையிலும் தமிழ் பயிற்றுவிக்கப் படுகிறது. 1989-ஆம் ஆண்டு இடைநிலைப் பள்ளிகளுக்கான புதிய கலைத்திட்டம் அறிமுகப் படுத்தப்பட்டது. பின்னர் இடைநிலைப் பள்ளிகளுக்கான ஒருங்கிணைக்கப்பட்ட கலைத் திட்டமும் அமுல்படுத்தப்பட்டது.  
2017-ஆம் ஆண்டு தொடங்கி இடைநிலைப் பள்ளிகளுக்கான தர அடிப்படையிலான கலைத் திட்டமும் முதலாம் படிவத்தில் அமல்படுத்தப் படவும் உள்ளது.
# மலேசியாவில் தமிழில் கல்வி

## மலேசியாவில் தமிழ்க்கல்வியின் தோற்றம்

### ஐந்தாம் படிவத்தில் எஸ்.பி.எம்

தற்போது தமிழ்மொழி மாணவர்களின் தாய்மொழிக் கல்வி (POL) முறையிலும் முழுநேரமாகவும் வகுப்பில் போதிக்கப்பட்டு வருகின்றது. மூன்றாம் படிவத்தில் பிடி3 (PT3) தேர்விலும் ஐந்தாம் படிவத்தில் எஸ்.பி.எம் (SPM) தேர்விலும் அங்கீகரிக்கப்பட்ட பாடமாகவும் தமிழ் விளங்குகின்றது.  
ஐந்தாம் படிவ மாணவர்கள் தமிழைத் தவிர்த்து தமிழ் இலக்கியத்தையும் தேர்வுப் பாடமாக பயிலும் வாய்ப்பையும் பெற்றுள்ளனர். ஆறாம் படிவ உயர்நிலைக் கல்வியிலும் தமிழ்மொழி முக்கியத்துவம் பெற்றுள்ளது.  
ஆறாம் படிவத்தில் தமிழைத் தேர்வுப் பாடமாக எடுத்துச் சிறந்த தேர்ச்சியினைப் பெறும் மாணவர்கள் பல்கலைக்கழகம் செல்லும் தகுதியையும் பெறுகின்றனர்.
தமிழ்மொழியில் சிறந்த புள்ளிகளைப் பெறும் மாணவர்களுக்குப் பல்கலைக்கழகத்தில் தமிழை முதன்மைப் பாடமாகப் பயிலும் வாய்ப்பும் வழங்கப் படுகின்றது.
# மலேசியாவில் தமிழில் கல்வி

## பல்கலைக்கழகங்களில் தமிழ்

நாட்டின் முதல் பல்கலைக்கழகமான மலாயாப் பல்கலைக்கழகத்தில் 1956 முதல், கலை சமூகவியல் புலத்தில் இந்திய ஆய்வியல் துறையின்கீழ் தமிழ் கற்பிக்கப்பட்டு வருகிறது.  
இந்திய ஆய்வியல் துறையில் தற்காலத் தமிழ் இலக்கியம், சங்க இலக்கியம், காப்பிய இலக்கியம், பக்தி இலக்கியம், இலக்கணம் ஆகியவை கற்பிக்கப் படுகிறது.
# மலேசியாவில் தமிழில் கல்வி

## பல்கலைக்கழகங்களில் தமிழ்

### தமிழ்மொழியியலில் இளங்கலைப் பட்டப்படிப்பு

மேலும், மலாய்மொழியில் தமிழ் இலக்கியம், தமிழர் பண்பாடு, தமிழர் நாகரிகம், ஆகியவற்றைப் பற்றியும் கற்பிக்கப்பட்டு வருகின்றது. மலாயாப் பல்கலைக்கழகத்தின் மொழி, மொழியில் புலத்தில் தமிழ்மொழியியலில் இளங்கலைப் பட்டப்படிப்பு 1998ஆம் ஆண்டில் தொடங்கப்பட்டது.  
இத்துறையில் தமிழ் மொழித்திறன், ஒலியியலும் ஒலியணியலும், உருபணியல், தொடரியல், மொழியும் இலக்கியமும், மொழியும் பண்பாடும், தமிழ் வட்டார வழக்கு, பனுவலாய்வியல், இருவழி மொழியாக்கம் முதலிய பாடங்கள் தமிழில் கற்பிக்கப் படுகின்றன.
# மலேசியாவில் தமிழில் கல்வி

## பல்கலைக்கழகங்களில் தமிழ்

### சபா மலேசிய பல்கலைக்கழகம்

மலேசியாவிலுள்ள சுல்தான் இட்ரிஸ் கல்வியியல் பல்கலைக்கழகம், புத்ரா பல்கலைக்கழகம், சபா மலேசிய பல்கலைக்கழகம் ஆகிய அரசுப் பல்கலைக்கழகங்களில் இரண்டாம் மொழியாக எளிய தமிழ் கற்பிக்கப்படுகிறது.  
1996ஆம் ஆண்டு முதல் புத்ரா பல்கலைக்கழகத்தில் வேற்றுமொழித் துறையில் (Jabatan Bahasa Asing) தமிழ் ஒரு பாடமாக கற்பிக்கப்பட்டு வருகிறது.
# மலேசியாவில் தமிழில் கல்வி

## தேசிய வகைத் தமிழ்ப்பள்ளிகள்

1870-ஆம் ஆண்டுக்குப் பின்னர் இந்தியர்கள் பணியாற்றிய பல இடங்களில், குறிப்பாக புரோவின்ஸ் வெல்லஸ்லி, ஜொகூர், மலாக்கா, போன்ற இடங்களில் தேசிய வகைத் தமிழ்ப்பள்ளிகள் தோன்றின.  
1800 - 1900 காலகட்டத்தில் கிறிஸ்துவச் சமய அமைப்புகள் தோற்றுவித்த ஆங்கில-தமிழ்ப்பள்ளிகளைத் தவிர்த்துத் தனிப்பட்டவர்களும் தமிழ்ப்பள்ளிகளை அமைத்தனர். பொதுவாக இந்தப் பள்ளிகள் யாவும் சிறியவை. ஓர் அறை, ஓராசிரியர் வகுப்பு என்ற நிலையிலேயே அவை இயங்கின. மேலும், நிதி வளம் இல்லாமலும் முறையான பராமரிப்பு இல்லாமலும் அவை செயல் பட்டன.
# மலேசியாவில் தமிழில் கல்வி

## தமிழ் தகவல் தொழில்நுட்பம்

மலேசியாவில் உள்ள இரு தமிழ்ப்பள்ளிகளில் உபுண்டு இயங்குதளத்தைப் பயன்படுத்துகின்றன. அந்தப் பள்ளிகளின் இரண்டு கணினிக் கூடங்களில் ஏறத்தாழ 500 மாணவர்கள் பயன்பெற்று வருகின்றனர்.  
இக்கூடங்கள் தமிழைத் தொடர்பு மொழியாகக் கொண்டு உள்ளன. மென்பொருள்களும் ஓரளவிற்கு தமிழிலேயே உள்ளதால், பாடங்களைத் தமிழில் நடத்துவது சிக்கலாக இல்லை. தற்போது, நான்கு படிநிலைகளிலான தகவல் நுட்பியல் பாடத் திட்டமொன்றை ஆசிரியர் குழு மேம்படுத்திக் கொண்டு இருக்கின்றது.  
இந்த இரண்டு கூடங்களும் சிறப்பாக நடப்பதால், இன்னும் 8 கணினிக் கூடங்களை அமைக்கத் திட்டங்கள் உள்ளன. இந்தக் கணினிக் கூடங்களினால் ஆண்டுக்கு 4,000-க்கும் மேற்பட்ட தொடக்கக் கல்வி பெறும் மாணவர்கள் பயன்பெறுவர்.
# மலேசியாவில் தமிழில் கல்வி

## புள்ளி விவரங்கள்

<>
| ஆண்டு | பள்ளிகள் | மாணவர்கள் |
| --- | --- | --- |
</>
# அப்துல்லா பின் அப்துல் அசீசு

**அப்துல்லாஹ் பின் அப்துல் அஜீஸ் அல் சௌத், சௌதி அரேபிய அரசர்**(Abdul Aziz Al Saud) (1876 – நவம்பர் 9, 1953) சவுதி அரேபியா என அறியப்படும் மூன்றாம் சௌதி அரசின் முதல் அரசர் ஆவார்.அவர் ரியாத் நகரில் வகாபி இசுலாமிய இயக்கத்தை பதினெட்டாம் நூற்றாண்டிலிருந்து பின்பற்றிய சௌதி மரபில் வந்த குடும்பத்தில் (House of Su'ūd) பிறந்தார்.இவரது குடும்பம் சௌதியின் உள்நாட்டு நிலப்பகுதியான நெய்ட்டில் ஆண்டு வந்தார்கள்.1902இல் தமது பரம்பரை சொந்த ஊரான ரியாத்தை மீட்ட பிறகு பின் சௌத் 1922 ஆம் ஆண்டு நெய்ட்டை மீண்டும் தம் கட்டுப்பாட்டில் கொண்டு வந்தார்.ஹெஜாஸ் பகுதியை 1925ஆம் ஆண்டு வெற்றி கொண்டார்.1932ஆம் ஆண்டு தாம் வெற்றிகொண்ட பகுதிகளை ஒன்றிணைத்து இன்றைய சவுதி அரேபியாவை நிறுவினார்.அவரது ஆட்சியில் 1938ஆம் ஆண்டு பாறைநெய் வளம் கண்டுபிடிக்கப்பட்டு இரண்டாம் உலகப்போருக்குப் பின்னர் சௌதியின் பொருளியல் வளர்ச்சியில் முன்னேற்றம் கண்டார்.  
அவர் பின் அரசாட்சி செய்த மன்னர்கள் உட்பட அப்துல் பின் சௌத்திற்கு பல (50 ?) குழந்தைகள் பிறந்தனர்.
# எம். என். ராஜம்

**மதுரை நரசிம்மாச்சாரி ராஜம்** அல்லது **எம். என். ராஜம்** தென்னிந்திய திரைப்படங்களில் 1950கள் மற்றும் 1960 களில் முன்னணி வேடங்களில் நடித்த நடிகை ஆவார். இவர் இருநூற்றுக்கும் மேற்பட்ட தமிழ் திரைப்படங்களில் நடித்துள்ளார். ரத்தக்கண்ணீர், பெண்ணின் பெருமை, புதையல், தங்கப்பதுமை, நாடோடி மன்னன், பாசமலர், தாலி பாக்கியம், அரங்கேற்றம் ஆகிய படங்களில் நடித்ததற்காக இவர் அறியப்பட்டார்.
# எம். என். ராஜம்

## தொழில்

ஏழ்மை காரணமாக ஏழு வயதில் மதுரை மங்கள கான சபாவில் சேர்த்துவிடப்பட்டார். 1949 ஆம் ஆண்டு குழந்தை நட்சத்திரமாக திரைப்படத்தில் அறிமுகமானார். ரத்தக்கண்ணீர் திரைப்படத்தில் எம்.ஆர்.ராதாவுடன் இணைந்து நடித்த வேடம் இவரது திரை வாழ்விற்கு திருப்பமாக அமைந்தது. அதன் பின்னர் ராஜம், நாடோடி மன்னன், சிவாஜி கணேசனுடன் ரங்கோன் ராதா, ஜெமினி கணேசன், எம். ஆர். ராதா, எஸ். எஸ். ராஜேந்திரன், எம். என். நம்பியார், என். எஸ். கிருஷ்ணன் உள்ளிட்ட பல முன்னணி நடிகர்களுடன் நடித்தார். இவர் முதன்மை நாயகியாக, எதிர்மறை வில்லியாக மற்றும் நகைச்சுவை நடிகையாக அனைத்து துறைகளிலும் நடித்துள்ளார். இவர் பிரபல தமிழ் பின்னணி பாடகர் ஏ. எல். ராகவனை 1960 மே 2 அன்று மணந்தார். இவர் 1970 முதல் 1990 வரை படங்களில் துணை வேடங்களில் நடித்தார். பின்னர் 1995 முதல் தொலைக்காட்சி தொடர்களில் பணியாற்றத் தொடங்கினார், மேலும் 2014 வரை படங்களில் தொடர்ந்து பணியாற்றினார். 1958 ஆம் ஆண்டில், எம். ஜி. ராமச்சந்திரன் தான் இரண்டாவதாக இயக்க இருந்த பொன்னியின் செல்வன் படத்துக்காக ராஜமை ஒப்பந்தம் செய்தார். கல்கி கிருஷ்ணமூர்த்தியின் பொன்னியின் செல்வனின் புதினத்தின் முதல் திரைத் தழுவல்களில் ஒன்றான இந்தப் படத்தில் வைஜெயந்திமாலா, சாவித்திரி, ஜெமினி கணேசன், பத்மினி, சரோஜாதேவி, நாகேஷ் ஆகியோர் அடங்கிய ஒரு பெரிய குழு நடிகர்கள் இருந்தனர். அந்தப் படத்தில், பெரிய பழுவேட்டரையரின் மனைவி நந்தினி வேடம் இவருக்கு வழங்கப்பட்டது. இருப்பினும், 1958 ஆம் ஆண்டின் நடுப்பகுதியில் அந்தப் படம் என்னவென்று தெரியாத காரணங்களால் ஒத்திவைக்கப்பட்டது.  
தென்னிந்திய நடிகர் சங்கத்தின் முதல் பெண் அங்கத்தினராக 1953இல் பதிந்தவர். சத்யபாமா பல்கலைக்கழகத்தில் கௌரவ முனைவர் பட்டம் பெற்றவர்.
# எம். என். ராஜம்

## நடித்த திரைப்படங்கள்

### 1940கள்

| 1949 | *நல்ல தம்பி* | சிறுமி | குழந்தை நட்சத்திரம் |
| --- | --- | --- | --- |
| *மங்கையர்க்கரசி* | } |  |  |
# எம். என். ராஜம்

## நடித்த திரைப்படங்கள்

### 1950கள்

| 1952 | *என் தங்கை* | பணிப்பெண் |
| --- | --- | --- |
| *மாப்பிள்ளை* | செவிலியர் |  |
| *பெண் மனம்* |  |  |
| 1953 | *மனிதனும் மிருகமும்* |  |
| 1954 | *ரத்தக்கண்ணீர்* | காந்தா |
| 1955 | *டாக்டர் சாவித்திரி* | வனஜா |
| *கணவனே கண்கண்ட தெய்வம்* | மல்லிகா |  |
| *மகேஸ்வரி* |  |  |
| *மங்கையர் திலகம்* | பிரபா |  |
| *மேதாவிகள்* |  |  |
| *நீதிபதி* |  |  |
| *டவுன் பஸ்* | பங்கஜம் |  |
| *உலகம் பலவிதம்* |  |  |
| *கதாநாயகி* |  |  |
| 1956 | *அலிபாபாவும் 40 திருடர்களும்* | Bulbul |
| *குலதெய்வம்* |  |  |
| *மர்ம வீரன்* | மோகினி |  |
| *மாதர் குல மாணிக்கம்* |  |  |
| *மூன்று பெண்கள்* |  |  |
| *நானே ராஜா* |  |  |
| *நான் பெற்ற செல்வம்* | சுமதி |  |
| *நல்ல வீடு* |  |  |
| *பாசவலை* |  |  |
| *பெண்ணின் பெருமை* | நீலா |  |
| *ரம்பையின் காதல்* | இளவரசி சுகுணா |  |
| *ரங்கோன் ராதா* | தங்கம் |  |
| *சதாரம்* |  |  |
| 1957 | *பாக்யவதி* | பாமா |
| *மகாதேவி* | இளவரசி மங்கம்மா |  |
| *மக்களைப் பெற்ற மகராசி* | தங்கம் |  |
| *மல்லிகா* |  |  |
| *முதலாளி* | கோகிலம் |  |
| *புதையல்* | மேனகா |  |
| *சமய சஞ்சீவி* |  |  |
| 1958 | *அன்னையின் ஆணை* | சுந்தரி |
| *கன்னியின் சபதம்* |  |  |
| *காத்தவராயன்* | ஆரவதி |  |
| *மாங்கல்ய பாக்கியம்* | விருந்தினர் தோற்றம் |  |
| *நாடோடி மன்னன்* | அரசி மனோகரி |  |
| *நல்ல இடத்து சம்மந்தம்* | மரகதம் |  |
| *நீலாவுக்கு நெறஞ்ச மனசு* |  |  |
| *பதி பக்தி* | மரிக்கொழுந்து |  |
| *பெரிய கோவில்* |  |  |
| *பிள்ளைக் கனியமுது* |  |  |
| *மர்ம வீரன்* | மோகினி |  |
| *சம்பூர்ண ராமாயணம்* | சூர்ப்பணகை |  |
| *தை பிறந்தால் வழி பிறக்கும்* | சாரதா |  |
| *தேடி வந்த செல்வம்* |  |  |
| *திருமணம்* | முல்லை |  |
| 1959 | *அபலை அஞ்சுகம்* |  |
| *அல்லி பெற்ற பிள்ளை* |  |  |
| *கல்யாணிக்கு கல்யாணம்* | சுசீலா |  |
| *அமுதவல்லி* |  |  |
| *மாமியார் மெச்சின மருமகள்* |  |  |
| *நான் சொல்லும் ரகசியம்* | கலா |  |
| *நல்ல தீர்ப்பு* | வீணா |  |
| *ஒரே வழி* |  |  |
| *பெண்குலத்தின் பொன் விளக்கு* |  |  |
| *புதுமைப்பெண்* |  |  |
| *சபாஷ் ராமு* | ஜெயஸ்ரீ | தெலுங்கு |
| *சிவகெங்கைச் சீமை* |  |  |
| *தங்கப்பதுமை* | அரசி |  |
| *தாயைப்போல பிள்ளை நூலைப்போல சேலை* |  |  |
| *உழவுக்கும் தொழிலுக்கும் வந்தனை செய்வோம்* | } |  |
# எம். என். ராஜம்

## நடித்த திரைப்படங்கள்

### 1960கள்

| 1960 | *பாக்தாத் திருடன்* |  |
| --- | --- | --- |
| *தெய்வப்பிறவி* | திலகம் |  |
| *எல்லாரும் இந்நாட்டு மன்னர்* |  |  |
| *இருமனம் கலந்தால் திருமணம்* |  |  |
| *கவலை இல்லாத மனிதன்* | சிவகாமி |  |
| *மா பாபு* | மாயா | தெலுங்கு |
| *பாவை விளக்கு* | உமா |  |
| *பெற்ற மனம்* |  |  |
| *ராஜா தேசிங்கு* | செங்கமலம் |  |
| *தங்கம் மனசு தங்கம்* |  |  |
| *தங்கரத்தினம்* | சீதை |  |
| *திலகம்* | திலகம் |  |
| *உத்தமி பெற்ற ரத்தினம்* |  |  |
| *வீரக்கனல்* | பொற்கொடி |  |
| *விடிவெள்ளி* |  |  |
| 1961 | *அன்பு மகன்* | மாயா |
| *தெய்வப்பிறவி* | தெலுங்கு |  |
| *குமார ராஜா* |  |  |
| *மாமியாரும் ஒரு வீட்டு மருமகளே* |  |  |
| *பாசமலர்* | மாலதி |  |
| *திருடாதே* |  |  |
| 1962 | *பிறந்த நாள்* |  |
| *வடிவுக்கு வளைகாப்பு* |  |  |
| *ராணி சம்யுக்தா* | பவானி |  |
| 1966 | *தாலி பாக்கியம்* | கமலம் |
| 1968 | *கல்லும் கனியாகும்* | } |
# எம். என். ராஜம்

## நடித்த திரைப்படங்கள்

### 1970கள்

| 1973 | *அரங்கேற்றம்* | விசாலம் |
| --- | --- | --- |
| *வந்தாளே மகராசி* | மங்கம்மா |  |
| *பொன்வண்டு* | கமலா |  |
| *வீட்டுக்கு வந்த மருமகள்* |  |  |
| 1974 | *அத்தையா மாமியா* | சுமதி |
| *அவளுக்கு நிகர் அவளே * |  |  |
| *எங்கம்மா சபதம்* |  |  |
| *கண்மணி ராஜா * |  |  |
| *நான் அவனில்லை* |  |  |
| *ஒரே சாட்சி* |  |  |
| *பத்து மாத பந்தம் * |  |  |
| *ராஜ நாகம்* |  |  |
| *சிவகாமியின் செல்வன்* |  |  |
| 1975 | *ஆண்பிள்ளை சிங்கம்* |  |
| *காரோட்டிக்கண்ணன்* |  |  |
| *மயங்குகிறாள் ஒரு மாது* |  |  |
| 1976 | *அக்கா* |  |
| *அன்னக்கிளி* |  |  |
| *மேயர் மீனாட்சி* |  |  |
| *ஊருக்கு உழைப்பவன்* | மல்லிகாவின் தாய் |  |
| *நந்தா என் நிலா* |  |  |
| *வரப்பிரசாதம்* |  |  |
| 1977 | *காயத்ரி* | காயத்ரியின் தாய் |
| *தாலியா சலங்கையா* |  |  |
| *இளைய தலைமுறை* | கோகிலா, சகுந்தலாவின் தாய் |  |
| 1978 | *மாங்குடி மைனர்* |  |
| *காற்றினிலே வரும் கீதம்* |  |  |
| 1979 | *கண்ணில் தெரியும் கதைகள்* |  |
| *மாயாண்டி* |  |  |
| *திசை மாறிய பறவைகள்* |  |  |
| *வேலும் மயிலும் துணை* | புரோகித்தின் மனைவி | } |
# எம். என். ராஜம்

## நடித்த திரைப்படங்கள்

### 1980கள்

| 1984 | *நாணயம் இல்லாத நாணயம்* | கண்ணம்மா |
| --- | --- | --- |
| 1985 | *அந்த ஒரு நிமிடம்* |  |
| *உரிமை* |  |  |
| 1986 | *நிலவே மலரே* | இரகுவின் அத்தை |
| 1987 | *திருமதி ஒரு வெகுமதி* | இராஜேஸ்வரி, கற்பகத்தின் தாய் |
| *வளையல் சத்தம்* |  |  |
| 1988 | *பெண்மணி அவள் கண்மணி* | திலிப்பின் தாய் |
| *உரிமை கீதம்* | தியாகுவின் தாய் |  |
| 1989 | *தென்றல் சுடும்* | } |
# எம். என். ராஜம்

## நடித்த திரைப்படங்கள்

### 1990கள்

| 1990 | *எதிர்காற்று* | ஜனாவின் தாய் |  |
| --- | --- | --- | --- |
| 1991 | *ஆத்தா உன் கோயிலிலே* | கஸ்தூரியின் தாய் |  |
| *தாயம்மா* |  |  |  |
| 1993 | *ஆதித்யன்* |  |  |
| *என் இதய ராணி* | பார்வதி |  |  |
| 1997 | *உல்லாசம்* |  |  |
| 1998 | *மறுமலர்ச்சி* | மணிமாறனின் தாய் | } |
# எம். என். ராஜம்

## நடித்த திரைப்படங்கள்

### 2000

| 2001 | *குட்டி* | ரங்கநாதனின் தாய் |  |
| --- | --- | --- | --- |
| 2002 | *பம்மல் கே. சம்பந்தம்* | பாட்டி |  |
| 2003 | *வின்னர்* | சிவகாமி |  |
| 2005 | *அன்பே வா* | பாட்டி |  |
| *திருப்பாச்சி* | சுபாவின் பாட்டி |  |  |
| 2006 | *இம்சை அரசன் 23ம் புலிகேசி* | மரகதவள்ளி |  |
| 2007 | *மருதமலை* | திவ்யாவின் பாட்டி | } |
# எம். என். ராஜம்

## பெற்ற விருதுகளும், சிறப்புகளும்

- கலைமாமணி விருது (1962 - 1963)
# ஏற்கப்படாத நாடுகள்

இந்த **ஏற்கப்படாத நாடுகள்** பட்டியலில் உலகளவில் முழுமையான அரசியல் ஏற்பு இல்லாத, தங்கள் அரசாண்மை நிலையை வழமையான பன்னாட்டுச் சட்டங்களின் கீழ் பன்னாட்டு அரசுகளின் ஏற்பினை வேண்டும், தற்போதுள்ள நிலப்பகுதிகள் குறிப்பிடப் படுகின்றன.  
இவை இரண்டு வகைப்படுகின்றன.முதலாவதாக, தங்கள் நிலப்பகுதியின் மீது முழு அல்லது போதிய கட்டுப்பாடு கொண்டிருக்கும் *நடப்பில் உண்மை*யான, முழு விடுதலை விரும்பும் அரசு அமைப்புகள்.இரண்டாவதாக, தாங்கள் உரிமை கோரும் நிலப்பகுதியின் மீது முழு அல்லது போதிய கட்டுப்பாடு இல்லாத, ஆனால் *சட்டப்படி உண்மை*யான அரசமைப்பாக, ஓர் ஏற்புடைய அன்னிய நாடாவது ஏற்றுக்கொண்ட அரசு அமைப்புகள்.இந்த பட்டியலில் உள்ள சில நாடுகள், சைப்பிரசு மற்றும் கொரிய குடியரசு போன்றவை, பெரும்பான்மையான நாடுகளால் ஏற்றுக்கொள்ளப்பட்டு ஐக்கிய நாடுகள் அவையில் அங்கம் வகித்தாலும் மிகச்சில நாடுகள் அவற்றை ஏற்கவில்லை என்பதால் குறிப்பிடப்பட்டுள்ளன.  
முந்தைய காலகட்டங்களில் இவ்வாறு ஏற்பில்லாத நாடுகள் பட்டியலுக்குக் காண்க:வரலாற்றில் ஏற்கப் படாத நாடுகள் பட்டியல்.வெளியிலிருந்து ஆளும் ஏற்கப் படாத நாடுகளின் பட்டியலுக்குக் காண்க: வெளியிலிருந்து ஆளும் அரசமைப்புகள் பட்டியல்  
ஐக்கிய நாடுகள் அவையில் 192 அங்கத்தினர்கள் நாடுகள் உள்ளன.புனித தவிசு பன்னாட்டு அரசுகளால் ஏற்றுக்கொள்ளப்படினும் ஐ.நா அவை அங்கத்தினராக இல்லை;இருப்பினும் அங்கு பார்வையாளர் தகுதி வழங்கப்பட்டுள்ளது.
# ஏற்கப்படாத நாடுகள்

### ஐ.நா அங்கத்தினர் அல்லாதவர் மட்டும் ஏற்பு

| பெயர் | எப்போதிருந்து சர்ச்சை | ஏற்பு | மேற்கோள்கள் |
| --- | --- | --- | --- |
| 1990 | டிரான்சுனிசுட்ரியாவினை சுதந்திர நாடாக அப்காசியாவும் தென் ஒசேத்தியாவும் ஏற்றிருக்கின்றன. அனைத்து ஐநா உறுப்பு நாடுகளும் இதனை மல்தோவாவின் பகுதியெனக் கருதுகின்றன. | align= |  |
| 1991 | சோமாலிலாந்தின் சோமாலியாவிடமிருந்தான சுதந்திர அறிவிப்பை சட்டரீதியானதென எந்த நாடும் ஏற்றுக்கொள்ளவில்லை. | } |  |
# ஏற்கப்படாத நாடுகள்

### ஐ.நா அங்கத்தினர், ஆனால் ஏதாவது ஒரு நாடாவது ஏற்காமை

| பெயர் | எப்போதிருந்து சர்ச்சை | ஏற்பு | மேற்கோள்கள் |
| --- | --- | --- | --- |
| 1991 | ஆர்மேனியா 1991 ஆண்டிலிருந்து ஒரு சுதந்திர நாடாகும். தற்போது இது ஐ.நா. அங்கத்துவ நாடான பாக்கிஸ்தானினால் மட்டும் அங்கீகரிக்கப்படவில்லை. |  |  |
| 1949 | 1949ம் ஆண்டு சுதந்திர பிரகடனம் செய்த சீன மக்கள் குடியரசினை (சீ.ம.கு) ஐ.நா. அங்கத்தவர் அல்லாத நாடான சீனக் குடியரசு (சீ.கு;தாய்வான்) அங்கீகரிக்கவில்லை. சீ.கு. ஐ அங்கீகரித்த 22 ஐ.நா. அங்கத்துவ நாடுகளுடனும் புனித தவிசுடனும் சீ.ம.கு இராஜதந்திர உறவைப் பேணுவதில்லை. சில நாடுகள் சீ.ம.கு. ஐ ஒரு நாடாக ஏற்றுக்கொள்ளாததோடு அதன் கட்டுப்பாடிலுள்ள பகுதிகளை சீ.கு.யின் அங்கமாக கருதுகின்றன. மற்றும் சில நாடுகள் இரண்டு நாடுகளையும் ஏற்றுக்கொள்கின்றன.ஐ.நா. பாதுகாப்பு சபையின் 2758ம் இலக்க தீர்மானத்தின்படி சீன மக்கள் குடியரசே சீனாவின் ஐ.நா.விற்கான சட்டபூர்வமான பிரதிநிதி. |  |  |
| 1974 | சைப்ரசு 1960ம் ஆண்டு முதல் ஒரு சுதந்திர நாடாகும். எனினும் ஒரு தீவின் உரிமை சம்பந்தமான பிரச்சினையினால் இது ஐ.நா. உறுப்பு நாடான துருக்கியினாலும் ஐ.நா. அங்கத்தவரில்லாத வடக்கு சைப்ரசினாலும் அங்கீகரிக்கப்படவில்லை. இவ்விரண்டு நாடுகளும் சைப்ரசினை "தென் சைப்ரசின் கிரேக்க பகுதி"என்று அழைக்கின்றன. |  |  |
| 1948 | அரபு-இசுரேல் முரண்பாட்டின் எதிரொலியாக இஸ்ரேல் 33 ஐ.நா. அங்கத்துவ நாடுகளாலும் சாராவி அரபு சனநாயகக் குடியரசாலும் அங்கீகரிக்கப்படவில்லை . எனினும் பாலஸ்தீனிய விடுதலை அமைப்பினால் இஸ்ரேல் அங்கீகரிக்கப்பட்டுள்ளது. |  |  |
| 1948 | 1948ம் ஆண்டு முதல் சுதந்திர நாடாக விளங்கும் வட கொரியா (கொரிய சனநாயக மக்கள் குடியரசு) ஐ.நா. அங்கத்துவ நாடுகளான யப்பான் மற்றும் தென் கொரியா ஆகியவற்றால் அங்கீகரிக்கப்படவில்லை. | . |  |
| 1948 | 1948ம் ஆண்டு முதல் சுதந்திர நாடாக விளங்கும் தென் கொரியாவை (கொரிய குடியரசு) ஐ.நா. அங்கத்துவ நாடான வட கொரியா அங்கீகரிக்கவில்லை. | } |  |
# மனித சடைப்புத்துத் தீ நுண்மம்

**மனித சடைப்புத்துத் தீ நுண்மம்** (HPV - *human papillomavirus*) என்பது மனிதரில் தொற்றுநோய்களை ஏற்படுத்தும் ஆற்றலுள்ள சடைப்புத்து வகை பபில்லோமா குடும்பத்தைச் சேர்ந்த (papilloma family) தீ நுண்மங்கள் ஆகும். இவை பரவலாகக் காணப்படும் ஒரு தொற்றுயிரி வகை ஆகும்.  
இவை தோலில் அல்லது சீதச்சவ்வில்/சளிச்சவ்வில் மேற்பரப்பில் இருக்கும் புறவணியிழையத்தில் தொற்றை ஏற்படுத்தும் தன்மை கொண்டது. இவற்றில் 200 உக்கும் மேற்பட்ட தீ நுண்மங்கள் உள்ளன. அவற்றில் அநேகமானவை எந்த அறிகுறிகளையும் ஏற்படுத்துவதில்லை. சில பருக்கள் அல்லது பாலுண்ணிகளை ஏற்படுத்தும். ஏனையவை பல வகையான புற்றுநோய்களை ஏற்படுத்தும்.
பெண்களில் கருப்பப்பை வாய்ப் புற்றுநோய், குதப் புற்றுநோய், யோனிப் புற்றுநோய், யோனி இதழ் புற்றுநோய் போன்றவற்றையும், ஆண்களில் குதப் புற்றுநோய், ஆண்குறிப் புற்றுநோயையும் உருவாக்கும் தன்மையுள்ளன. இவற்றில் 30-40 தீ நுண்மங்கள் பாலுறவு மூலமே தொற்றுக்கு உட்படுகின்றன. இத் தீ நுண்மத்தில் இருக்கும் E6, E7 என அழைக்கப்படும் இரு புரதங்களே புற்றுநோய் உருவாக்கத்திற்குக் காரணம் என அறியப்பட்டுள்ளது.  
கருப்பப்பை வாய்ப் புற்றுநோய்க்கான முக்கிய காரணி இதுவாகவே கொள்ளப்படுகின்றது. ஆனாலும் தற்போது தடுப்பு மருந்தும் பயன்பாட்டுக்கு வந்துள்ளது. மனித சடைப்புத்துத் தீ நுண்ம தடுப்பு மருந்து கிட்டத்தட்ட 70 % மான கருப்பப்பை வாய்ப் புற்றுநோயை உருவாக்கும் இத் தீநுண்மத்தின் இரண்டு குலவகைகளுக்கு எதிராக மிகவும் திறம்பட செயல் புரிவதாக ஐக்கிய அமெரிக்கா, கனடா, அவுஸ்திரேலியா, ஐரோப்பா போன்ற இடங்களில் ஏற்றுக் கொள்ளப்பட்டுள்ளது.  
மேலும் தலை, கழுத்துப் பகுதியில் (வாய்க் குழி, மூக்குக் குழி, தொண்டை, குரல்வளை, உதடு போன்ற பகுதிகள்) ஏற்படும் புற்றுநோய்க்கும் (Head and Neck cancer) இந்த தீ நுண்மம் ஒரு காரணியாக இருப்பது அறியப்பட்டுள்ளது. வாய்த் தொண்டைப் (Oropharynx) பகுதியில் ஏற்படக்கூடிய புற்றுநோய் இத் தீநுண்மத்தின் வகை 16, மற்றும் வகை 18 உடன் மிக நெருங்கிய தொடர்பு கொண்டிருப்பதும் அறியப்பட்டுள்ளது. இதயக் குழலிய நோய் உருவாவதற்கான சூழிடரை அதிகரிப்பதிலும் இந்த தீ நுண்மத்திற்குத் தொடர்பிருப்பதாக அண்மையில் வெளிவந்த ஆய்வொன்று கூறுகின்றது.
# இருதயநோய்

**இருதயநோய்** என்பது, இருதயத்தின் பலவித நோய்களைக் குறிக்கும் ஒரு பொதுவான
சொல்லாகும். அந்நோய்களுள், இருதயத் தசைகளுக்கு குருதி வழங்கும் நாடிகளில் ஏற்படும்
நோயே (Coronary Artery Disease - சிஏடி CAD) மிகவும் பொதுவானதாகும். இருதயத்தில் உள்ள இரத்த நாடிகள் அடைபடுவதாலோ சுருங்குவதாலோ சிஏடி (CAD) ஏற்படுகின்றது. அத்தறுவாயில் இருதய தசைகளுக்கு ஆக்சிசன், செறிவான இரத்த ஓட்டம் கிடைப்பது தடைபடுகிறது. இதன் விளைவாக, மார்பு வலி அல்லது மாரடைப்பு ஏற்படக் கூடும்.
# இருதயநோய்

## ஆபத்துக் காரணிகள்

### வயது

வயது அதிகரிக்க அதிகரிக்க இருதயநோய் ஏற்படக் கூடிய ஆபத்தும் அதிகரிக்கிறது.
# இருதயநோய்

## ஆபத்துக் காரணிகள்

### பாலினம்

- ஆண் - 55 வயதுக்கும் மேல்
- பெண் - மாதவிடாய் சுழற்சி நின்ற பிறகு
# இருதயநோய்

## ஆபத்துக் காரணிகள்

### குடிவழி

நெருங்கிய குடும்ப உறுப்பினர்கள் - பெற்றோர்கள், உடன் பிறந்தோர் அல்லது குழந்தைகள் - 55 வயதுக்கு முன்னரோ, பெண் உறவினர்களைப் பொறுத்தவரை மாதவிடாய் சுழற்சி நிற்பதற்கு முன்னரோ இருதயநோயால் பாதிக்கப்பட்டிருந்தால், உங்களுக்கும் இருதயநோய் ஏற்படுவதற்கான ஆபத்து கூடுகிறது.
# இருதயநோய்

## ஆபத்துக் காரணிகள்

### இனம்

தொல்குடிகள், ஆப்பிரிக்க, ஆசிய குடிவழியினருக்கு உயர் இரத்த அழுத்தம் அல்லது நீரிழிவு நோய் உண்டாகக் கூடிய வாய்ப்பு கூடுதல் என்பதால், அவர்களுக்கு மற்ற மக்களை விட இருதய நோய் ஏற்படும் தீவாய்ப்பு அதிகம்.
# இருதயநோய்

## ஆபத்துக் காரணிகள்

### தவிர்த்து மாற்றியமைக்கக் கூடிய ஆபத்துக் காரணிகள்

- உயர் இரத்த அழுத்தம்
- அதிக இரத்தக் கொழுப்பு
- புகைப்பிடித்தல்
- நீரிழிவு
- உடற்பருமன்
- உடற்பயிற்சி இன்மை
- அதிக அளவில் மது அருந்துதல்
- மன அழுத்தம்
# இரத்தக் கொழுப்பு

**இரத்தக் கொழுப்பில்** மூன்று முக்கிய வகைகள் உள்ளன. அவை பெரும்பாலும் ‘தீய’ கொழுப்பு எனக் குறிப்பிடப்படுகிற குறையடர்த்தி கொழுமியப்புரதம் (LDL). ‘நன்மை புரியும்’ கொழுப்பு என அறியப்படும் உயரடர்த்தி கொழுமியப்புரதம் (HDL)), கொழுப்பு மற்றும் டிரைகிளிசரைடுகள்.  
குறையடர்த்தி கொழுமியப்புரதம் தமனிச் சுவர்களில் கொழுப்புச் படிவத்தை படியச் செய்கிறது. அதே சமயம் [உயரடர்த்தி கொழுமியப்புரதம் தமனி, நாடிகளை சுத்தப்படுத்த உதவுகிறது. டிரைகிளிசரைடு எனப்படும் *இரத்தக் கொழுப்பு* ஆண்களுக்கும் பெண்களுக்கும் ஆபத்து விளைவிக்கும் ஒன்று. ஆனால் அதிக டிரைகிளிசரைடு எனப்படும் கொழுப்பு பெண்களுக்கு அதிக ஆபத்தை விளைவிக்கலாம். அதிக உடற் பருமன் அதிகமாக மது அருந்துதல் நீரிழிவு உள்ளவர்களுக்கு டிரைகிளிசரைடுடன் இரத்த அளவு அதிகமாக இருக்கலாம். இவர்களுக்கு இருதயநோய் ஏற்படும் சாத்தியம் அதிகம். ஆகவே, இவர்கள் வாழ்க்கை முறையை மாற்றி சுகவாழ்வு வாழ்வது அவசியம். உயர் இரத்தக் கொலஸ்டிரால் நாடிகளை சுருங்கச் செய்வதுடன் இருதய நோய் மற்றும் பாரிசவாதத்திற்கான ஆபத்தையும் அதிகரிக்கும். உணவு முறையில் மற்றும்/அல்லது மருந்தில் செய்யப்படும் மாற்றங்கள் இரத்தத்தில் அதிகரித்த நிலையில் உள்ள கொலஸ்டிரால் அளவைக் குறைக்க உதவும்
# தற்காலிக பாரிசவாத தாக்குதல்

**தற்காலிக பாரிசவாத தாக்குதல்** (ரிஐஏ) என்பது ஒரு ‘பாரிசவாதத்தின் அறிகுறி’ ஆகும். பாரிசவாதம் போன்றே எச்சரிக்கை ஏதுமின்றி திடீரென இந்தத் தாக்குதல் இடம் பெறக் கூடும். மேலும் சில நிமிடங்கள் அல்லது 24 மணி நேரம் வரையில் நீடிக்கக் கூடும். ரிஐஏ யின் அறிகுறிகள்
பாரிசவாதத்தினுடையதைப் போன்றதேயாகும். எனினும் அறிகுறிகள் இறுதியாக மறைந்துவிடும்
என்பதே ரிஐஏக்குள்ள வித்தியாசமாகும்.  
மூளைக்குச் செல்லும் இரத்த ஓட்டத்தில் ஏதோ கோளாறு ஏற்பட்டுள்ளது என்பதுடன் முழுமையான
பாரிசவாதம் ஏற்படக்கூடிய ஆபத்து உங்களுக்கு உள்ளது என்பதன் எச்சரிக்கையே ரிஐஏ ஆகும்.
பாரிசவாதத்தால் பாதிக்கப்பட்டவர்களில் 15 சதவீதமானவர்கள் ரி.ஐ.ஏ.யினாலும்
பாதிக்கப்பட்டிருந்திருக்கிறார்கள்.
# 1999 (திரைப்படம்)

***1999*** கனடாவில் வெளியாகிய தமிழ்த்திரைப்படம் ஆகும். இது 2009 ஆண்டு செப்டெம்பர் 30 இலிருந்து ஒக்டோபர் 15 வரை வான்கூவர் நகரில் நடைபெற்ற சர்வதேச திரைப்பட விழாவில் காண்பிக்கப்பட்ட முதலாவது புலம்பெயர் தமிழர்களின் திரைப்படம் ஆகும். இவ்விழாவில் மொத்தம் 600 திரைப்படங்கள் காண்பிக்கப்பட்டன. அவற்றில் அடங்கிய 19 கனேடிய திரைப்படங்களில் இத்திரைப்படம் மட்டுமே தமிழ்த்திரைப்படமாகும்.  
இத்திரைப்படத்தை இனியவர்கள் திரைப்படத்தை இயக்கிய லெனின் எம். சிவம் எழுதி இயக்கியிருகிறார். இந்தத் திரைப்படத்தின் படப்பிடிப்பை சபேசன் ஜெயராஜசிங்கம் செய்திருக்கிறார்.  
இதில் சுதன் மகாலிங்கம், லக்ஷி, திலீபன், காண்டி கணா, கேதீஸ்வ்ரன், மடோனா, கே. எஸ். பாலச்சந்திரன் ஆகிய பலர் நடித்துள்ளார்கள். இத்திரைப்படத்தின் இசையை இலங்கையைச் சேர்ந்த ராஜ்குமார் தில்லையம்பலம் வழங்கியிருக்கிறார். இத்திரைப்படத்தின் படத்தொகுப்பை ஏ.அருள்சங்கர் செய்திருக்கிறார்.
# 1999 (திரைப்படம்)

## விருதுகள்

- சிறந்த திரைப்படமாக பார்வையாளர்கள் தெரிவு, ரீல்வேல்ர்டு திரைப்பட விழா விருது, 2010..
- சிறந்த திரைப்படத்திற்கான மிட்நைட் சன் விருது, ஓசுலோ தமிழ்த் திரைப்படவிழா, பிபிரவரி, 2010.
- சிறந்த முதல் 10 திரைப்படங்களில் ஒன்றாகத் தேர்வு, வான்கூவர் பன்னாட்டுத் திரைப்படவிழா, அக்டோபர் 2009
- உத்தியோகபூர்வ தெரிவு, டொரண்டோ தமிழ் ஆய்வு மாநாடு, மே-2010
- சிறந்த திரைப்படம், Best Feature Film Award, Toronto Independent Art Film Society (IAFS) in June, 2010
- உத்தியோகபூர்வ தெரிவு, Official Selection, University of Toronto Cinema Studies Student Union (CINSSU) in March, 2010
- உத்தியோகபூர்வ தெரிவு, York University Centre for Asian Research (YCAR) in September, 2010
- உத்தியோகபூர்வ தெரிவு, Official Selection, Toronto 2010 Moving Image Film Festival (MIFF) in October, 2010
- உத்தியோகபூர்வ தெரிவு, Official Selection, Swiss South Indian Film Festival (SSIFF) in October, 2010
- உத்தியோகபூர்வ தெரிவு, Official Selection, Ilankai Thamil Sangam (ITS) in November, 2010
- உத்தியோகபூர்வ தெரிவு, Official Selection, Canadian Tamil Film Festival (CTFF) in January, 2011
- உத்தியோகபூர்வ தெரிவு, Official Selection, London Happy Soul Festival (LHSF) in June, 2011
- சிறந்த திரைப்படம், Best Feature Film Award, Chennai Ulagayutha International Tamil Film Festival (CUITFF) in July, 2011
# 1999 (திரைப்படம்)

## பின்னணி

ஐழப்போர்க்காலங்களில் பிலம்பெயர்ந்த தமிழர்களினது வாழ்வை இத்திரைப்படம் சிதரிக்கின்றது. இத்திஒரைப்படத்தின் பின்னணியாக ஈழப்போர்ச்சூழல் திகழ்கின்றது.
# 1999 (திரைப்படம்)

## கதைச்சுருக்கம்

1999 கனடாவில் வசிக்கும் மூன்று இலங்கைத் தமிழ் இளைஞர்கள் பற்றிய கதை. குமார் (திலிபன் சோமசேகரம்) ரொரன்ரோவின் ஈஸ்ட் சைட்டில் ஒரு குழுமத் தலைவன். பெற்றோரை இந்திய ராணுவத்திடம் கண்முன்னே பலி கொடுத்தவன். தம்பியையும் இழுத்துக்கொண்டு 18 வயதில் கனடா வந்தவன். அவனது தம்பி ஜீவனை (ஜெரோன் தனபாலசிங்கம்) அடித்த வெஸ்ட் சைட் குழுமத் தலைவன் 'மரநாய்' என்பவனைப் பகைத்துத் தானும் ஒரு குழுமத் தலைவனாக மாறியவன். குமாருக்கும், மரநாய்க்கும் பெரியவர்கள் சமாதானம் செய்து வைத்திருந்த 1999ம் வருடத்தின் பிற்பகுதியில் இந்த வன்முறைகளைவிட்டு ஒரு 'கஷ்டப்பட்ட பிள்ளை'யைத் திருமணம் செய்து குழந்தை குட்டியுடன் குடும்பமாக வாழும் வாழ்க்கைக்கு ஏங்குபவன்.  
அன்பு (சுதன் மகாலிங்கம்) தகப்பனுடன் வசித்து வருபவன். தகப்பன் சுந்தரத்துக்கு (அம்பலவாணர் கேதீஸ்வரன்) இரண்டு வேலைகள். ஒன்று முழுநேர உழைப்பு. மற்றது அன்புவுடன் சண்டை போடுவது. அன்புவும் சரியாகப் படிக்காமல் சுற்றிக்கொண்டிருப்பவன். அவன் குமாருடைய குழுவில் சேர்ந்து 5 வருடங்களாகியும், தகப்பனுக்கு இப்போதுதான் அரசல் புரசலாகத் தெரியவருகிறது. அன்பு அம்மாவை ஈழப் பிரச்சினைகளில் பறிகொடுத்தவன். குமார் அண்ணாவுக்காக எதையும் செய்யத் தயாராயிருப்பவன். அன்பு இந்தக் குழுமங்களைவிட்டு விலகி நல்ல முறையில் படித்து முன்னுக்கு வரவேண்டும் என்பது அவனது தகப்பனின் ஆசை.  
அகிலன் (காண்டி கனா) ஒரு தீவிரமான மாணவன். வோட்டர்லூவில் படிக்கும் இவன் வார இறுதிகளில் தாத்தாவை (கே.எஸ்.பாலச்சந்திரன்) ஸ்கார்பரோ வந்து சந்திப்பதுண்டு. அதே வார இறுதிகளில் வன்னியில் தாய் தகப்பன் இல்லாத பிள்ளைகளைப் பராமரிக்க வீடுவீடாகப் போய் நிதி திரட்டுவது இவன் வேலை. 2001ம் ஆண்டுக்கு முன் 200 பிள்ளைகளைத் தத்தெடுப்பது இவனது இலக்கு. இப்போது இவன் பொறுப்பில் 30 பிள்ளைகள். இவனும் பெற்றோரைப் போரிடம் பறிகொடுத்தவன்.  
அன்புவும் அகிலனும் பாடசாலைக்காலத் தோழர்கள். இப்போது கொஞ்சம் விலகியிருக்கிறார்கள். இருவரும் பழகுவது தாமரையிலைத் தண்ணீராக. இவர்கள் இருவரும் ஒருதலையாக பாடசாலைக்கால ஏஞ்சல் கீதாவை (லக்ஷ்சி) காதலிக்கிறார்கள். அவளது பிறந்தநாளன்று காதலைச் சொல்ல இருவருமே திட்டமிட்டிருக்கிறார்கள். இருவருக்கும் மற்றவரும் கீதாவைக் காதலிப்பது தெரிந்திருக்கிறது. கீதா யாரை விரும்பினாலும் மற்றவர் ஒதுங்கிக்கொள்ளத் தயாராக இருக்கிறார்கள்.  
குமாருக்கு அவன் நினைத்த வாழ்வு கிடைத்ததா? அன்பு திருந்தி தந்தையின் விருப்பப்படி வாழ்ந்தானா? அகிலனது இலட்சியங்கள் நிறைவேறியதா? அன்புவும் அகிலனும் கீதாவிடம் காதல் சொன்னார்களா? கீதா யாரை விரும்பினாள்? இது போன்ற கேள்விகளுக்கு திரையில் பதில் சொல்லியிருக்கிறார்கள்.
# 1999 (திரைப்படம்)

## நடிகர்கள்

- அன்புவாக சுதன் மகாலிங்கம்
- குமாராக திலிபன் சோமசேகரம்
- அகிலனாக காண்டி கனா
- சுந்தரமாக அம்பலவானர் கேதிஸ்வரன்
- தாத்தாவாக கே. எஸ். பாலச்சந்திரன்
- கீத்தாவாக லக்ஸி
- உடும்பனாக மடோனா அல்போன்ஸ்
- மதனாக வின்ஸ் ஜெறாட்
- மொட்டயனாக தேவா கஸ்பெசன்
- கண்ணனாக கோபிராஜ் திருச்செல்வம்
- நந்தனாக அஜித் நாகராயா
- ஜீவனாக ஜெறோன் தனபாலசிங்கம்
- ஆவியாக சுதா சான்
- சத்தியாக அனோயன் தவராயா
- முறலியாக மனோஜ் ராயனன்
- சூனனாக சதீஸ் ஏகாம்பரம்
- மரனாயின் தம்பியாக விஷ்னுமதன் வில்வராயா
- சுகந்தனாக தவக்குமார் கேதரநாதன்
- கிருபனாக லதீபன் தர்மநாதன்
- செல்வி அக்காவாக பத்மினி ராயனன்
- வாடகை வண்டி ஓட்டுனராக சுகுணதாஸ் மகேந்திரறாயா
# 1999 (திரைப்படம்)

## சக கலைஞர்கள்

- திரைக் கதை, இயக்கம்: லெனின் எம். சிவம்
- தயாரிப்பு: சபேசன் ஜெயராயசிங்கம்
- இசை: ராஜ் தில்லையம்பலம்
- கமரா: சபேசன் ஜெயராயசிங்கம்
- பட தொகுப்பு: அருள்ஷங்கர்
- தயாரிப்பு மேற்பார்வையாளர்: ரமேஸ் செல்லத்துரை
- உதவி இயக்குணர்கள்: வின்ஸ் ஜெறாட், சுதா சான்
- ஒலியாக்கம்: மைக்கல் மோகனறூபன்
- தொடக்க பாட்டு: Lyrically Strapped
- இணை தயாரிப்பாளர்கள்: ஜெயகுமார் சுப்பிரமணியம், காண்டி கானா, மாலினி பொன்னம்பலம்
- உதவி இசையம்பாளர்: புனிதகுமார்
- நடனம்: LLS Entertainment
- கலை: பாலேஸ் கந்தையா
- பாடல் ஒலியாக்கம்: மைக்கல் மோகனறூபன், ராகேஸ் (சென்னை)
- உடை: யான்சி நந்தகுமார், நிவேதா குணறட்னம்
- அலங்காரம்: வான்மதி மதியாபரணம், சூரியகுமாரி மயில்வாகனம்
- சண்டைப்பயிற்சி: முகுந்தன் மதியாபரணம்  
##### சக கலைஞர்கள் (இசை)
- புல்லாங்குழல்: பிரியந்தா
- கிற்ரார்: மகிந்தா பாண்டார
- பேஸ்: மொகனறுபன், செலுக்கா
- வயலின்: DD குணசேனா
- மற்றய வாத்தியங்கள்: ரத்னம் ரத்னதுரை, புனிதகுமார்
# 1999 (திரைப்படம்)

## பாடல்கள்

திரு. ராஜ் தில்லையம்பலத்தால் இசையமைக்கப்பட்டது..  
| **Track #** | **பாடல்** | **பாடகர்கள்** | **கவிஞர்** |  |
| --- | --- | --- | --- | --- |
| 1 | "மொழி" | எஸ். பி. பாலசுப்பிரமணியம் | சுதர்ஷன் |  |
| 2 | "ஏஞ்சல்" | கார்த்திக் / Lyrically Strapped | ராஜ் தில்லையம்பலம் |  |
| 3 | "மலரே" | திப்பு / ஹரிணி | சுதர்ஷன் |  |
| 4 | "Struggle" | Lyrically Strapped | Lyrically Strapped |  |
| 5 | "நெஞ்சத்தை" | திப்பு / பிரசாந்தி | ராஜ் தில்லையம்பலம் |  |
| 6 | *Angel Remix* | Lyrically Strapped | Lyrically Strapped |  |
| 7 | *1999 Theme* | Instrumental | Instrumental | } |
# 1999 (திரைப்படம்)

## செவ்விகள்

- இயக்குநர் சசிகுமார்
- இயக்குநர் சமுத்திரக்கனி
- இயக்குநர் S. P. ஜனநாதன்
# 1999 (திரைப்படம்)

## விமர்சனங்கள்

- கடவுளற்ற உலகின் கடவுளர்கள் ,யமுனா ராஜேந்திரனின் ஆய்வு கட்டுரை
- பேசும் படம் - வன்குரலுக்கு எதிரான கலகக் குரல் திரைப்பட விமசகர் ரதனின் விமர்சனம்
- 1999-(திரைவிமர்சனம்)புலம் பெயர் இலங்கை தமிழர்களின் முழுநீளத்திரைப்படம்.... ஜாக்கிசேகரின் திரைப்பட விமர்சனம்
- ‘1999′… ஈழத் தமிழர்களின் சினிமா முயற்சிக்குக் கிடைத்த வெற்றி! என்வழி இனையத்தளம்
- 1999: A Very Toronto Story! Toronto Film Scene இனையத்தளம் திரைப்பட விமர்சனம்
- 1999: A Look Back At Who We Were! TamilCulture.ca இனையத்தளம் திரைப்பட விமர்சனம்
# 1999 (திரைப்படம்)

## உரையாடல்கள்

- eFilmCritic VIFF09 Interview eFilmCritic இன் இயக்குநர் லெனின் எம். சிவத்துடனான உரையாடல்
- பரபரப்பு பதிரிகையில் இடம்பெற்ற இயக்குநர் லெனினின் பேட்டி
- Award Winning Director, Lenin M. Sivam | TamilCulture.ca TamilCulture.ca இன் இயக்குநர் லெனின் எம். சிவத்துடனான உரையாடல்
# 1999 (திரைப்படம்)

## இணைப்புகள்

- 1999 வலைத்தளம்
- Facebook வலைத்தளம்
- Twitter வலைத்தளம்
- 1999 Blog
- Youtube வலைத்தளம்
- IMDB வலைத்தளம்
- 1999 திரைப்படத்தின் அறிமுக காட்சி
- இயக்குநர் பற்றிய ஆங்கில கட்டுரை